./data/phi1038/phi001/phi1038.phi001.perseus-lat1.xml
Valerius Maximus
Afrania uero Licinii Bucconis senatoris uxor prompta ad lites contrahendas pro se semper apud praetorem uerba fecit, non quod aduocatisdeficiebatur, sed quod inpudentia abundabat  itaque inusitatis foro latratibus adsidue tribunaliaexercendo muliebris calumniae notissimum exemplum euasit, adeo ut pro crimine inprobis feminarum moribus C  Afraniae nomen obiciatur  prorogauit autem spiritum suum ad C  Caesarem iterum P  Seruilium consules: tale enim monstrum magis quo tempore extinctum quam quo sit ortum memoriae tradendum est